РЕПУБЛИКА СРБИЈА

НАРОДНА СКУПШТИНА

Одбор за уставна питања

и законодавство

04 Број: 06-2/20-16

25. јануар 2016. године

Б е о г р а д

З А П И С Н И К

168. СЕДНИЦЕ ОДБОРА ЗА УСТАВНА ПИТАЊА И ЗАКОНОДАВСТВО НАРОДНЕ СКУПШТИНЕ, ОДРЖАНЕ 25. ЈАНУАРА 2016. ГОДИНЕ

 Седница је почела у 10,30 часова.

 Седницом је председавао др Александар Мартиновић, председник Одбора.

 Седници су присуствовали чланови Одбора: Жарко Мићин, Живан Ђуришић, заменик члана Драгана Николића, Бранка Јанковић, Светислав Вукмирица, Петар Петровић, Неђо Јовановић, Драган Половина, Тања Томашевић Дамњановић, Анамарија Вичек, заменик члана Балинт Пастора и Весна Бесаровић.

 Седници нису присуствовали чланови Одбора: Верољуб Арсић, Биљана Пантић Пиља, Жарко Обрадовић, Мирко Чикириз, Гордана Чомић и Биљана Хасановић-Кораћ као ни њихови заменици.

 Седници је присуствовао: Милорад Тодоровић, секретар Министарства унутрашњих послова.

 На предлог председника Одбора, већином гласова (са 9 гласова за, један није гласао) је усвојен следећи

Д н е в н и р е д:

 1. Разматрање амандмана на Предлог закона о јавном реду и миру, који је поднела Влада;

 2. Разматрање амандмана на Предлог закона о полицији, који је поднела Влада;

 3. Разматрање амандмана на Предлог закона о оглашавању, који је поднела Влада.

 Прва тачка дневног реда. Разматрање амандмана на Предлог закона о јавном реду и миру, који је поднела Влада.

Одбор је у складу са чланом 164. Пословника Народне скупштине размотрио амандман који је на члан 12. Предлога закона o јавном реду и миру, поднео Одбор за одбрану и унутрашње послове и сматра да је амандман у складу са Уставом и правним системом Републике Србије.

 Одбор је одлуку донео једногласно (са 11 гласова за).

 За известиоца Одбора на седници Народне скупштине одређен је председник Одбора.

 Друга тачка дневног реда. Разматрање амандмана на Предлог закона о полицији, који је поднела Влада.

 Одбор је у складу са чланом 164. Пословника Народне скупштине размотрио амандман са исправком, на члан 57. Предлога закона o полицији, који су заједно поднели народни посланици Дубравка Филиповски, Велимир Станојевић и Злата Ђерић и сматра да је амандман у складу са Уставом и правним системом Републике Србије.

 Одбор је одлуку донео једногласно (са 11 гласова за).

За известиоца Одбора на седници Народне скупштине одређен је председник Одбора.

 Трећа тачка дневног реда. Разматрање амандмана на Предлог закона о оглашавању, који је поднела Влада.

Одбор је у складу са чланом 164. Пословника Народне скупштине размотрио амандмане на Предлог закона о оглашавању и сматра да су у складу са Уставом и правним системом Републике Србије амандмани:

- на члан 54. са исправкама, који су заједно поднели народни посланици Дејан Раденковић, Золтан Пек, Катарина Ракић, Милосав Милојевић, Зоран Бабић, Александар Сенић, Владимир Маринковић, Александра Томић, Милан Петрић, Жарко Мићин, Ненад Николић, Слободан Хомен и Иван Јовановић;

Одбор је одлуку донео једногласно (са 11 гласова за).

- на члан 56. са исправкама, који су заједно поднели народни посланици Дејан Раденковић, Золтан Пек, Катарина Ракић, Милосав Милојевић, Зоран Бабић, Александар Сенић, Владимир Маринковић, Александра Томић, Милан Петрић, Жарко Мићин, Ненад Николић, Слободан Хомен и Иван Јовановић.

Одбор је одлуку донео једногласно (са 11 гласова за).

За известиоца Одбора на седници Народне скупштине одређен је председник Одбора.

 Седница је завршена у 10,34 часова.

 Саставни део записника чине стенографске белешке.

СЕКРЕТАР ПРЕДСЕДНИК

др Радоје Церовић др Александар Мартиновић